钦定古今图书集成/明伦汇编/氏族典/第259卷 > 王佥
## 钦定古今图书集成/明伦汇编/氏族典/第259卷 > 王佥

按《梁书王份传》：“佥字公会，锡第五弟也。八岁丁父忧，
哀毁过礼。服阕，召补国子生，祭酒袁昂称为通理，策
高第，除长史，兼秘书郎中，历尚书殿中郎、太子中舍
人，与吴郡陆襄对掌东宫管记。出为建安太守。山酋
方善谢稀，聚徒依险，屡为民患。佥潜设方略，率众平
之。除威武将军、始兴内史。丁所生母忧，固辞不拜。又”
除宁远将军、南康内史。属卢循作乱，复转佥安成内
史，以镇抚之。还除黄门侍郎，寻为安西武陵王长史、
蜀郡太守。佥惮岨，崄固以疾辞，因以黜免。久之，除戎
昭将军、尚书左丞，复补黄门侍郎，迁太子中庶子，掌
东宫管记。太清二年十二月卒，时年四十五，赠侍中。
承圣三年，追谥恭子。